CELEX: 62014TA0732
Language: hu
Date: 2018-09-13 00:00:00
Title: T-732/14. sz. ügy: A Törvényszék 2018. szeptember 13-i ítélete – Sberbank of Russia kontra Tanács („Közös kül- és biztonságpolitika – Az ukrajnai helyzetet destabilizáló orosz intézkedések miatt hozott korlátozó intézkedések – A felperes nevének a korlátozó intézkedések hatálya alá tartozó szervezetek jegyzékébe való felvétele, majd a jegyzéken való fenntartása – Mérlegelési hiba – Indokolási kötelezettség – Védelemhez való jog – A hatékony bírói jogvédelemhez való jog – A tulajdonhoz való jog – Gazdasági tevékenység gyakorlásához való jog”)

29.10.2018   
            
            
               HU
            
            
               Az Európai Unió Hivatalos Lapja
            
            
               C 392/14
            
         
      A Törvényszék 2018. szeptember 13-i ítélete – Sberbank of Russia kontra Tanács
      (T-732/14. sz. ügy) (1)
      
      ((„Közös kül- és biztonságpolitika - Az ukrajnai helyzetet destabilizáló orosz intézkedések miatt hozott korlátozó intézkedések - A felperes nevének a korlátozó intézkedések hatálya alá tartozó szervezetek jegyzékébe való felvétele, majd a jegyzéken való fenntartása - Mérlegelési hiba - Indokolási kötelezettség - Védelemhez való jog - A hatékony bírói jogvédelemhez való jog - A tulajdonhoz való jog - Gazdasági tevékenység gyakorlásához való jog”))
      (2018/C 392/17)
      Az eljárás nyelve: angol
      
         Felek
      
      
         Felperes: Sberbank of Russia OAO (Moszkva, Oroszország) (képviselők: D. Rose, M. Lester QC, J.-A. Fearns és P. Crowther solicitors)
      
         Alperes: az Európai Unió Tanácsa (képviselők: S. Boelaert és J.-P. Hix meghatalmazottak)
      
         Az alperest támogató beavatkozó fél: Európai Bizottság (képviselők: D. Gauci, Havas L. és T. Scharf meghatalmazottak)
      
         Az ügy tárgya
      
      A felperest érintő részeikben először is a 2014. szeptember 8-i 2014/659/KKBP tanácsi határozattal (HL 2014. L 271., 54. o.), a 2015. június 22-i (KKBP) 2015/971 tanácsi határozattal (HL 2015. L 157., 50. o.), a 2015. december 21-i (KKBP) 2015/2431 tanácsi határozattal (HL 2015. L 334., 22. o.), a 2016. július 1-jei (KKBP) 2016/1071 tanácsi határozattal (HL 2016. L 178., 21. o.), a 2016. december 19-i (KKBP) 2016/2315 tanácsi határozattal (HL 2016. L 345., 65. o.) és a 2017. június 28-i (KKBP) 2017/1148 tanácsi határozattal (HL 2017. L 166., 35. o.) módosított, az ukrajnai helyzetet destabilizáló orosz intézkedések miatt hozott korlátozó intézkedésekről szóló, 2014. július 31-i 2014/512/KKBP tanácsi határozat (HL 2014. L 229., 13. o.), valamint másodszor a 2014. szeptember 8-i 960/2014/EU tanácsi rendelettel (HL 2014. L 271., 3. o.) módosított, az ukrajnai helyzetet destabilizáló orosz intézkedések miatt hozott korlátozó intézkedésekről szóló, 2014. július 31-i 833/2014/EU tanácsi rendelet (HL 2014. L 229., 1. o.; helyesbítés: HL 2014. L 246., 59. o.) megsemmisítése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Törvényszék a Sberbank of Russia OAO-t kötelezi a saját költségein felül az Európai Unió Tanácsa részéről felmerült költségek viselésére.
               
            
                  3)
               
               
                  Az Európai Bizottság maga viseli saját költségeit.
               
            
         (1)  HL C 16., 2015.1.19.